钦定古今图书集成/明伦汇编/氏族典/第226卷 > 杨机
## 钦定古今图书集成/明伦汇编/氏族典/第226卷 > 杨机

按《魏书杨机传》，“机字显略，天水冀人。祖伏恩，郡功曹。
赫连屈丐时，将家奔洛阳，因以家焉。机少有志节，解
褐奉朝请，为京兆王愉国中尉，迁给事中、廷尉评。延
昌中，行河阴县事。当官正色，不避权势，明达政事，甚
有声誉。荆州刺史杨大眼启为其府长史。熙平中，为
泾州平西府长史，转洛阳令，迁镇军将军、司州治中，
转别驾，除中散大夫，出除河北太守。建义初，拜平南
将军、光禄大夫，行河南尹，转廷尉卿，徙卫尉卿，出除
华州刺史。”永熙中，除度支尚书。奉公正己，时论许其
清白，与辛雄等并诛。